Downloaded from YTS.MX
Official YIFY movies site: YTS.MX
CHO HOON-HYUN ÉS LEE CHANG-HO IGAZ TÖRTÉNETE ALAPJÁN.
A KARAKTEREK ÉS ESEMÉNYEK ELTÉRHETNEK A VALÓSÁGTÓL.
AZ 1980-AS ÉVEKBEN A YING SHIBEI KUPA A VILÁGKUPA VOLT.
AZ ESÉLYTELENNEK TARTOTT KOREA EGYETLEN INDULÓJA,
A 9 DANOS CHO HOON-HYUN DÖNTŐBE JUT.
ELLENFELE A KÍNAI, 9 DANOS NIE WEIPING, A VILÁG LEGJOBBJA, „ÁZSIA FEKETE MEDVÉJE”,
A KÍNA-JAPÁN TALÁLKOZÓK 11-SZERES GYŐZTESE.
Ma tartják Szingapúrban
a Ying Shibei, az első profi govilágbajnoki döntő utolsó fordulóját.
A 9 danos koreai Cho Hoon-hyun és a kínai 9 danos Nie Weiping
kettő-kettőre áll az évszázad játszmáján a Go Császára címért.
Eddig mindig a fehér nyert,
így izgatottan várjuk, hogy az utolsóban ki lesz a fehérrel.
Itt van.
Egy szóra, kérem!
Hogy érzi magát, Cho mester?
Hogyan készült a mai meccsre?
Mi van, ha a feketével lesz?
- Agresszívan fog játszani? - Nie Weiping!
Hogy érzi magát?
- Húzz vissza Koreába! - Kína a legjobb!
A MÉRKŐZÉS HELYSZÍNE: SZINGAPÚR, STAMFORD HOTEL
Nie Weiping, kilenc dan, fehér.
Cho Hoon-hyun, kilenc dan, fekete.
Kezdődjék a játszma!
AZ ELSŐ YING SHIBEI GOVILÁGBAJNOKI DÖNTŐ, UTOLSÓ FORDULÓ
A 9 DANOS CHO HOON-HYUN A 9 DANOS NIE WEIPING ELLEN
A GOJÁTSZMA
A koreai, kilencdanos Cho Hoon-hyun a nemzetközi govilág csúcsára került.
Cho úr nemcsak Japánt győzte le,
mely jelenleg a legerősebb gonemzet, de Kínát is, ahonnan a játék ered.
A győzelme ékes bizonyíték arra, hogy a koreai go világszintű.
Most úgy érzem,
még magától a go istenétől sem kapnék ki.
A 9 danos Cho Hoon-hyun govilágbajnok ma tért vissza Koreába.
Chót ünneplő tömeg kísérte a Gimpo repülőtértől
a Jongno 2-ga utcáig, a Koreai Goszövetséghez.
A kormány Chót az Ezüst Korona Rend kulturális érdemrendjével tüntette ki
a koreai go világszintű népszerűsítéséért.
ÖT HÓNAPPAL KÉSŐBB
SZIMULTÁN OKTATÓMECCS PROFI GOJÁTÉKOSOKKAL
Nem semmi a kölyök.
Egy élet-halál problémát is megoldott, nem?
- Mi? - Még korábbról.
Jöjjön!
- Menjünk! - Jó.
Csak nem szorult helyzetben van? Látom, épp megizzasztják, Cheon mester.
Jeonjuban ő a go csodagyereke.
- Még fél éve sem játszik. - Fél éve?
Állítólag a városban, sőt, egész Dél-Jeolla tartományban veretlen.
- Elképesztő. - Hé!
Szerintem vége. Miért nem hagyjuk abba?
Na, ne olyan gyorsan!
- Szerintem még nincs vége. - Mi?
Nem igaz. Vége van.
Ha nem gond, belenyúlnék.
Ez az!
Ez egy atari!
ATARI: AZ ELLENFÉL FENYEGETÉSE KŐVESZTÉSSEL
Ez fájhatott.
Kiegyezünk döntetlenben?
Megfordította az állást. Várható volt.
Hű, nem semmi!
Nem véletlen lett bajnok.
Nehezebb nyerni, ha előnyben vagy.
Visszafogtam magam.
Játsszunk még egyet!
Mi ütött beléd?
Ne légy illetlen, fiacskám!
- Menj, játssz ott! - A kezdők ebbe ne szóljanak bele!
Na! Játsszunk még egyet!
Ezt most biztosan én nyerem.
Hogy hívnak?
Chang-ho.
Lee Chang-ho.
Jó, ülj le!
Úgy hallom, jó vagy az élet-halál problémákban.
ÉLET-HALÁL PROBLÉMA: AMIKOR A JÁTÉKOS VÁLASZTHAT,
MEGMENTI A KÖVEIT, VAGY ELVESZI AZ ELLENFÉLÉT
Ha rájössz, a fekete hogyan maradhat játékban,
játszom veled még egyet.
Megígéri?
Tartsa a szavát!
Nem vonhatja vissza.
Ő is Lee, mint én, Gyeongjuból. A család egy öregje sokat mesélt róla,
szóval mondtam, hogy hozza el.
A korához képest egész ügyes.
Jó nagy szája van.
- Az unokaöcséd? - Ma láttam először.
A családfánk elég keszekusza. Egy generációval fölöttem van.
Úgy tűnik, van egy gyerek bácsikám.
Hány kő előnyt adtál?
Négy kő egy hat hónapja profi ellen?
A feketét adtad fel neki, nem a fehéret?
Csak nem elnézted?
Elnéztem? Én?
Minek összezavarni olyan problémával, amire nincs megoldás?
A góban nincs egyértelmű válasz.
Még nem láttam senkit így játszani.
A haengmája és a nyitása keszekusza, de furcsamód mégis erős.
HAENGMA: A KÖVEKBŐL KIRAKOTT ALAKZAT
- Na, sikerült megoldani? - Szerintem menni fog.
Kanyarodj és támadj!
Ne, ide! Úgy értem, oda…
Ne már!
Nagyon zavaróak.
Mondtam, hogy ma fókuszálnom kell.
Nem fog menni, ha folyamatosan néznek.
Igazad van.
Ez most fontos. Hadd fókuszáljon!
Menjünk inkább ki egy italra!
- Én állom. - Hűha, le lettünk szidva.
Ha napközben iszom, megint ki fogok dőlni.
Ez a gyerek…
Nincs házid?
Ott fogsz ülni egész nap?
Ő az egyetlen fiú három generáció óta.
A szeme fénye.
Mondd, amit hallani akar, hogy van a fiúban tehetség,
a többit majd én elintézem.
Elképesztő, nem igaz?
Micsoda intenzitás egy fiatalembertől!
Egykjus gojátékos vagyok.
Szerencse, ha tízből egy játszmát megnyerek ellene.
Csodagyereknek nevezik, amitől csak hízik a mája.
A családi vállalkozás helyett csak ez a buta köves játék érdekli.
A go hírneve nagyot nőtt, hála a bajnokunknak, Chónak.
Több nemzetközi verseny indul,
és ezzel hozzájárulhat Korea jó nemzetközi hírnevéhez.
- Gondolja? - Persze.
Ha már itt tartunk,
örülnék,
ha magához venné őt pár hónapra, Cho úr.
Bőkezűen meghálálnám,
és nagylelkű szponzora lennék.
Inkább taníttassa őt, hogy átvehesse a céget!
Azzal jobban járna a fiú.
A go kemény munkával nem tanulható.
Fölösleges tanítani, hacsak nem zseni.
Tehetség?
Az nincs neki.
Egy csepp sem.
Cho mester!
Hé! Cho Hoon-hyun!
Hónapokig dolgoztam ezen a találkozón.
Tudod, mennyi pénzzel tudna minket támogatni?
Tán koldusok vagyunk?
Szívesen találkozom a szponzorokkal, de az első a go, és csak aztán jön a pénz.
„Buta köves játéknak” hívta a gót.
Nincs benned tartás?
Tartás?
Min-je!
Cho Min-je, mit csinálsz?
- Cho Min-je! - Apa!
Megjöttél?
- Igen. - Ezt neked csináltam.
- Hé, Cho Min-je! - Tényleg?
Mondtam, hogy hagyd a leveleket!
Hagyd, majd én összeszedem.
- Gyere! - Ilyen érdekesek a levelek?
Gyere, mossunk kezet evés előtt!
Bekapcsolnád a gáztűzhelyet?
Nyomás fel!
Kolbászt akarok!
Reggel már ettél.
TARTSA A SZAVÁT! LEE CHANG-HO
Jaj…
Halló?
Szia, Lee, itt Cho Hoon-hyun.
Hogy? Ja, helló!
Azzal a fiúval, Chang-hóval találkozhatnék még egyszer?
Gyere már, menjünk!
Gyorsan!
SAJNÁLJUK, MA ZÁRVA VAGYUNK
Csak három kő előnyt kérek, de ha nyerek, megtanít játszani.
Miért én?
Magát mondják a legerősebbnek, uram.
A legjobbnak Koreában.
Hé!
Az egész világon. Lövésed sincs, mi folyik körülötted.
Most a mesterek tárgyalnak.
Miért kell minden kezdőnek beleszólnia?
Micsoda neveletlen kölyök!
Legutóbb azért vesztettem, mert négy kő előnyt adtam.
Kiegyenlített játékban esélyed sem lenne.
Jesszus, ennyire nyerni akar egy gyerek ellen?
És ha vesztesz?
Én mit kapok?
BANÁNTURMIX
Na jó.
Egészen idáig eljött. Nincs min gondolkodni.
Micsoda eszes fiad van!
Hwa-chun, ne álldogálj ott, gyere ide!
Nézzétek, milyen izgatott!
Úgy tűnik, nem maradt már lépésem.
Most tényleg vége van, nem?
De. Ezt a partit elvesztettem. Sokat fejlődtél.
Már biztosan éhesek.
Na? Ki nyert?
Chang-ho bácsikám nyert.
Istenem! Nyert!
Lesz még egy játszma?
Egy-egy játszmát nyertünk. Nem hagyhatjuk lógva.
Chang-ho, mit gondolsz a góról?
Borzalmas. Ha veszítek, se aludni, se enni nem tudok.
A világ legdühítőbb dolga.
Viszont ha nyerek, a legjobb a világon.
Ezért játszunk folyton, nem?
Ez nem is gyerek!
Játsszuk le a döntőt…
majd Szöulban!
- Na… - Istenem!
És ne uramozz, mint a kezdők!
Nem rád értem.
Senki nem hívja így a tanárját.
- A tanárját? - Egek!
- Mi? - Sikerült!
Chang-ho, mi ütött beléd?
Hajolj meg a tanárod előtt!
- Jaj, nem… - Ó!
Ne térdeltessük!
- Mikor éljenezzünk, ha nem most? - Éljen!
Éljen a független Korea!
Hogy lesz rá időd a háromnapos játszmáid mellett?
Mikor fogod tudni tanítani?
Ezt csak így négyszemközt,
de nem vagy egy kiköpött tanáralkat.
Ne vállald túl magad!
Koncentrálj a játékra!
És ha nem éri el a profi szintet?
Sokan szeretnének a tanítványaid lenni.
Mit fognak szólni?
A profivá válás bagatell ügy.
Hirtelen kíváncsi lettem, milyen lesz majd a játéka.
Ezt mindig viseld, hogy eszedbe jussak!
Ha már belevágsz, adj bele mindent, hogy később ne kelljen semmit megbánnod!
Menj, mutasd meg, mit tudsz, jó?
És hallgass Cho úrra!
Rendben?
Jó.
Cho!
Istenem, be ne törd az ajtót!
Gyorsan!
Hadd használjam a mosdót!
Ejha!
Szervusz!
Hosszú utad lehetett. Gyere be!
Jesszus, ez közel volt.
Hogy te milyen jóképű lurkó vagy!
Micsoda erős csontok és széles vállak!
Minden apa álma egy ilyen gyerek.
Igazi birkózóalkata van.
- Kislány. - Kislány.
Mindenesetre gratulálok!
Egyszerre két gyereke is lett.
Hát, úgy néz ki.
- Chang-hónak hívnak, ugye? - Igen.
Örvendek.
Ez a dolgozószoba.
Nyugodtan olvass, amit csak akarsz!
Annyi voltam, mint te.
Ki ez az idős ember?
Ő volt a tanárom.
Hűha!
Ijesztőnek tűnik.
Hány éves?
Már rég meghalt.
De szerencsédre a te tanárod még fiatal és energikus.
Nagyapa szerint a halált nem érdekli, ki hány éves.
Menjünk ki!
Gyere!
Az Igangju beszélhet belőlem, de nem vagyok részeg.
Az egyik legjobb ital a régi időkből. Hálás vagyok a nagyapádnak.
- Mindenképpen mondd meg neki! - Átadom.
Ízlik a vacsora?
Igen, finom. Nagyon jó szakács, asszonyom.
- Az „asszonyom” kicsit furán hangzik. - Szerintem is.
Már egy család vagyunk. Nem illő ez a megszólítás.
Valahogy mégis szólítanom kell.
- Csak nem tudom, hogy. - Igaza van.
Úgy tűnik, ha a viszonyok megkavarodnak, az megnehezíti az életünket.
Mondjuk „a nénikém”?
Hívhatsz „nénikémnek”. Az jó lesz?
Igen.
Kérsz még rizst, Chang-ho?
Igen, még egy kicsit, nénikém.
FERTŐTLENÍTÉS
KOREAI GOSZÖVETSÉG
GRATULÁLUNK CHO HOON-HYUNNAK, AKI MEGHÓDÍTOTTA A VILÁGOT!
Ki vagy? Az apukádat keresed?
Nem keresek senkit.
Gózni jöttem.
Gózni?
- Ki ez a gyerek? - Cho mester tanítványa.
Ki jön?
- Hong-siket is megverte? - Nagyon jó a srác.
Mint egy profi.
- Ezt az alakzatot még nem láttam. - Támad?
Ennek semmi értelme.
Istenem, ennek semmi értelme.
Nincs erre időm, gyertek egyszerre!
Ez de kínos!
Tényleg egy csodagyerek.
Különben Cho mester miért hozta volna ide Jeonjuból?
Cho mester nagy tehetséget talált.
- Nagyon ügyes. - Nem semmi.
Itt van két terület,
ami a komival együtt legalább 20.
Folytassuk?
SEJONG HOTEL
A KOREAI GOSZÖVETSÉG RENDEZÉSÉBEN
9. GUKGI KUPA A CÍMMÉRKŐZÉS 4. FORDULÓJA
A 9 DANOS CHO HOON-HYUN A 8 DANOS NAM GI-CHEOL ELLEN
Cho úr, 30 másodperce maradt.
CHO HOON-HYUN 9 DAN NAM GI-CHEOL 8 DAN
Cho mester brutálisan állhatatos.
Fókuszál, de közben már 30 perce nyert.
Minden tisztelet Nam mesternek, amiért nem adja fel.
Nem ez az első alkalom, jól tudja, hogy úgyis veszíteni fog.
Elegem van már a Cho-Nam korszakból.
Ez az utolsó visszaszámlálás, Nam úr.
Egy,
kettő,
három,
négy, öt,
hat,
hét, nyolc,
kilenc…
Francba!
Blokkolnom kellett volna.
De hülye vagyok.
Ez az!
A remegős technika.
- A mi? - Ezt hogy nem tudod?
Ha elkezdi rázni a lábát, akkor szinte már győzött.
Mint a baseballban, mikor Sun Dong-yol elkezd a pálya szélén melegíteni.
Ez letöri az ellenfél lelkesedését.
Egy,
kettő,
három,
négy…
Az eső némán szitál
Fájdalmas búcsút intünk A puszani állomáson
Isten veled! Viszlát!
A sípszó indulásra hív, s felzokog
Cho Hoon-hyun pontszámítás nélkül nyert.
Nam mester ma elég idegesnek tűnt.
Akkor is visszarakhatta volna a köveket. Micsoda modortalanság!
Te beszélsz modortalanságról, mikor dudorászol?
Meg kell törni, hogy legközelebb könnyebb legyen.
Ne aggódj, bosszúra éhes. Vissza fog jönni.
Gratulálunk! Hallom, ma nagyszerű dalt választottál.
Már látom is a holnapi címlapokat.
Chang-ho bácsikám épp most söpör végig Gwancheol-dongban.
Úgy kaszálja a tanulókat, mint a füvet.
Cho Hoon-hyun tigriskölykének hívják, meg zseninek és csodagyereknek.
Lee!
Nem szabadna Chang-hót zseninek és csodagyereknek hívnod.
Ez nem tesz jót neki.
Várj meg!
Jó napot, mester!
- Mi ez? - Nyalóka.
Megjöttem.
Kettesben?
Útközben találkoztunk.
- Hogy ment, Chang-ho? - Jól, nénikém.
Hogy ment a játszma?
Kikaptam.
Mindig ezt mondod.
A nyitásod, a haengmád és ahogy olvasod a játékot, mind csapnivaló.
De tudod, mi a legrosszabb?
A hozzáállásod.
A mim?
Megvertem mindenkit.
Ezek a tanítványok nem voltak túl jók.
A győzelem nem minden.
Kezdő gojátékos létedre lenézed azokat, akik évek óta tanulnak.
A lépéseid lusták lettek, mikor előnybe kerültél.
Illik a végéig beleadni mindent.
- Tisztelned kell az ellenfeledet. - De maga sem tiszteli.
Rázza a lábát, és dúdol.
Te kis…
Az…
Na, szép!
Kis nyavalyás!
Ha bajnok leszel, majd te is dúdolhatsz.
Hihetetlen.
Előbb tanuld meg az alapokat!
De már elolvastam őket.
Az alapmintázatok uncsik, és túl könnyűek.
„Túl könnyűek”?
- Melyik tűnik jobbnak? - Egyértelműen a fehér van előnyben.
Tiéd a fehér.
A jó lépések nem hosszas gondolkodással születnek.
Rá kell érezned a játékra.
De ne érzésből játssz!
Ne hátrálj!
A go lényege a harc, a támadás.
Még mindig jobb a fehér?
Nem.
Tiéd a fekete.
Csak az alapokat használtam, amit lenézel, hogy állhatsz vesztésre?
„Zseni”, „csodagyerek”, ezeket ne hidd el!
Csak számolni és memorizálni tudsz.
Csak imitálod a gót.
Ne légy gőgös! Kezd az alapokkal!
És legalább használd a jobb kezedet!
Így udvarias az ellenféllel szemben.
Igen, mester!
A kulcs az állóképesség.
Kapkodós, hirtelen lépések.
Önelégült kompromisszumkeresés.
Önteltség és gyors győzelemre törekvés.
Ha nincs elég állóképességed, ezek várnak rád,
és a vereség.
Nem, ezt a kezemet akartam használni.
KEDVES NAGYAPA! REMÉLEM, JÓL VAGY.
EGY LÉPÉSSEL ELŐRÉBB
Istenem!
De most komolyan, ki eszik csadzsangmjont a tetőn?
Jó napot!
Miért itt eszel?
Nem tudtak volna együtt rendelni?
Még ennyit szaladgálni! Miért nem esznek az étteremben? Istenem!
Chónak sok munkájába kerülhet, hogy etetni tudjon.
Figyelj… tudod, ki vagyok, ugye?
Persze hogy tudom.
Nam Gi-cheol úr, a mesterem riválisa.
Riválisa? Ugyan!
Ne hagyj fel a tanulással, csak mert profi lettél!
Rendkívül jó tanárod van.
Csak…
nem hiszem…
hogy ezt próbálkozással meg tudom tanulni.
Úgy szeretnék csak fele olyan jó lenni, mint ő,
de úgy tűnik, ez nincs meg bennem.
Ne a tanulással próbálkozz, hanem a győzelemmel!
A tanulás utána menni fog magától.
Én ezt csináltam ellene.
CHO HOON-HYUN LEGENDÁS JÁTSZMÁI
FEHÉR: CHO HOON-HYUN FEKETE: KIM SEONG-JU
Hú, de gyorsan játszik!
Hogy tudnám megfogni?
Frontálisan nem lenne semmi értelme.
Inkább védekezzek?
Chang-ho még most is dolgozik.
Igen.
És hogy megy?
Mindjárt itt a selejtező, nem?
Nem az a fontos, hogy most hogy megy neki, hanem hogy megtalálja a saját játékát.
Ha erőlteted, az nem segít.
Ne csak szigorral próbáld, légy nyugodt és kedves is!
Még gyerek.
Nem lesz belőle semmi, ha pólyásként bánok vele.
Elhoztam a családjától.
Nem lazíthatok. A legjobbnak kell lennie.
A versengés világában annak, aki alulmarad,
szomorú élete lesz.
7. DAEWANG KUPA, ELSŐ SELEJTEZŐKÖR
Azzal nem sokra megy, ha csak bámulja a táblát.
Halljátok?
Azt hittem, elaludt játék közben.
A srác úgy gózik, mint egy 60 éves.
Egymás után két fordulót veszített.
- Mennyit buktál, No? - Kétszázezret.
Amit a havi tornán kerestem, az el is ment.
Azt hittem, Cho Hoon-hyun tanítványa jobb lesz.
Értelmes srác. Hogy játszhat egyre rosszabbul?
A viselkedése is egyre furább.
Cho a maga temperamentumával egy perc nyugtot sem hagyhat neki.
Ráadásul velük is lakik, szóval nem csoda.
Nagyapa!
Cho mester játéka ragyogó és erős,
de nem nekem való.
Meg fogom találni a saját játékomat,
ami csak az enyém, még ha időbe is telik.
Nem jó! Jobb felső sarok, lóugrás, a fenti mellé, támadsz és terjeszkedsz.
Mit tanultál eddig?
Szívem!
- Beszéljetek holnap! - Menj!
Nem nyerhet mindig.
Dühös a vereség miatt, ne erőltesd!
Menj el!
Visszakozol, mikor támadnod kéne, és fordítva.
Mit különcködsz?
Ha harcra kerülne sor, több lenne az ismeretlen,
ezért jobb várni, amíg…
Mondtam már,
a go lényege nem a kompromisszum és a területépítés.
Karmolj, harapj, küzdj és vágj!
Ez a maga stílusa, mester. Nem nekem való.
Ne szemtelenkedj!
Stílus?
Játékstílus?
Lényegtelen, ha veszítesz.
Kezdd az alapoknál! Használd azokat!
Mindenkinek ugyanúgy kell góznia?
A sorrend lényegtelen.
Meg kell tudnod indokolni minden támadást és minden visszavonulást.
Előbb az alapok, aztán a változtatás, értelmezés és stílusváltás!
Ahogy itt is.
Egyértelmű, hogy itt kell terjeszkedni, akkor miért vonulsz vissza?
Velem akarsz dacolni?
Ez a helyes lépés, de van rá esély,
hogy megfordul a játék.
Viszont ha ide lépek,
akkor 100%…
hogy legalább fél pontot ér.
Száz százalék?
Hányszor mondtam már, milyen nehéz
középen területet szerezni, hogy ezt nehéz kiszámolni?
Igaza van…
de gondoltam, kiszámolhatnám, ezért…
végeztem egy kísérletet.
„Kísérletet”?
Minek nézed te a gót?
Teszel az alapokra,
inkább trükközöl, és makacsul ragaszkodsz az ötleteidhez.
Hagyjuk abba!
Fölösleges dühösnek lenni arra, aki nem akar tanulni.
Viszont
ha ide lépek,
akkor 100%,
hogy legalább fél pontot ér.
A góban annak van előnye, aki kezd.
Ezért két azonos rangú játékosnál
az első játékos 5,5 pont hátránnyal indul.
Ez a komi.
A fél pont lényege, hogy ne lehessen döntetlen,
hisz a táblán nem lehet ennyit szerezni.
Kis értékű, mégis mindent eldönt.
Fél pont, ami nem létezik a táblán.
Lehet,
hogy a kölyök észrevett valamit.
TISZTELETTEL, CHANG-HO
MINDENT KÖSZÖNÖK, SAJNÁLOM, HOGY CSALÓDÁST OKOZTAM.
SZÖULI TÁVOLSÁGIBUSZ-PÁLYAUDVAR
Hova kéri?
Jeonjuba kérném a 9:40-esre.
9:40-es busz Jeonjuba.
A 9:40-es busz most indul.
Fel akar még szállni valaki?
Mindenki felszállt?
Istenem!
Mester!
Tegnap…
„fél pontról” beszéltél.
Úgy néz ki, hogy nem volt teljes sületlenség.
De igazad sem volt.
Csak még…
nem ismerem a válaszlépést.
A góban nincsen egyértelmű válasz…
én mégis ilyet kértem tőled.
Elnézést!
Jobb stabilan haladni,
mint imbolyogva rohanni.
Megtaláltad a saját játékodat, és ez jó.
Ha emellett döntesz,
hűen kell követned.
A góban és az életben is.
Érted?
A játék 80%-ban küzdőszellem.
Akkor sem törhet meg, ha vesztésre állsz.
Próbáld meg elrejteni!
Minden gondolatod, érzésed, de még a lélegzeted is.
Az ellenfeled ne lásson semmit!
Tudom, de ezt könnyebb mondani, mint csinálni.
Gondolj valami ismerős, kellemes dologra,
aminek a puszta gondolata is megnyugtat!
Amint elveszted a hidegvéred, vesztettél.
Ne a kövek színét nézd!
Tudd, hogy mit miért teszel!
A terület
magától alakul ki, nem szabad erőltetni.
Vigyázz minden egyes kőre!
Ha így teszel,
a kövek harmóniába kerülnek.
29. CHOEGOWI KUPA, UTOLSÓ SELEJTEZŐKÖR
Cho, nem kéne ott lenned?
Nem.
Szegény Chang-ho bácsikám,
annyi játékos közül megint Kóval került össze.
Ne ezen aggódjatok,
hanem azon, hogy ne verjen ronggyá!
Fura egy gyerek.
A saját játékát sem tudja rendesen értékelni,
valahogy mégis egyre jobb lesz.
Ügyetlenül kezd, és lassan halad, de valahogy mégis felépít egy alakzatot.
Ami azt illeti, kalkulálásban még nálam is jobb lehet.
Még mindig úgy játszik, mint egy 60 éves?
Nem.
Mint egy 80 éves.
Inkább megvédek fél pontot biztosra, mint hogy egy harcban nyerjek egy egészet.
Végül is a góban a harc a területért folyik.
Nagyapa,
azt hiszem, végre megvan a saját játékom.
Még elég döcögős, és nem olyan látványos, mint Cho mesteré,
de többé nem hagyom senkinek, hogy megverjen.
De csinos lettél.
Káprázatos feng shui lehet itt, Yeonhui-dongban.
Két ász gojátékos egy fedél alatt.
Gratulálok, Chang-ho bácsikám!
Továbbjutottál, jó formában vagy.
Ez egy emlékezetes pillanat. Csináljunk egy fotót!
Cheon úr, készítene rólunk egy fényképet?
Persze.
Mehet.
Egy, kettő…
Mosolyogj, Chang-ho! Miért vagy ilyen komor?
Miért? Fülig ér a szája.
Ja, mosolyog.
- Tényleg? - Aha.
Akkor itt repül a kismadár.
Egy, kettő, három.
Szerintem viszont…
jobb lenne, ha a fehér erre kanyarodna.
Azzal nagyot lehetne nyerni,
de ez könnyen támadható lehet.
De nem egyszerűbb itt levágni?
Nagyon óvatos vagy. Túl nagy kerülőt teszel.
Ez nem tetszik,
de úgy látom, ezzel nem fog rossz hírbe hozni.
Ki a következő?
Nam Gi-cheol mester.
Én is
aggódom.
Nagyon keményen játszik.
Szívós, az biztos.
Ha hátrálni kezdesz, gyengének néz, és rád ront.
Játssz végig teljes erővel!
Teljes erővel fogok védekezni.
Nyavalyás…
Maga mondta, hogy találjam meg a saját játékomat.
Akkor kopjak le?
Higgyen bennem!
Jól van.
Tekints rá leckeként, és csak lazán!
Nem.
Azért megyek,
hogy győzzek.
23. WANGWI KUPA, A KIESÉSES SZAKASZ 12. FORDULÓJA
Fekete, Nam Gi-cheol, 9 dan. Fehér, Lee Chang-ho, 3 dan.
Kezdődjék a játszma!
29. CHOEGOWI KUPA, KIHÍVÓSELEJTEZŐ
NAM GI-CHEOL LEE CHANG-HO ELLEN
Lee úr!
Jaj, istenem!
Nézze velünk egy kávé mellett!
Nem, köszönöm, úgysem értenék belőle semmit.
Cho úr, tíz perce maradt.
Jaj!
Jesszus!
Jaj, istenem!
Cho Hoon-hyun pontszámítás nélkül nyert.
Baek úr!
Köszönöm a leckét.
Á, Cho!
Mintha a fekete lenne előnyben.
Mintha értenél hozzá. Téged is megvert.
Dehogy vert meg, te hólyag. Aznap még részeg voltam.
Itt vannak a lépések a 115.-ig.
Talán nem itt kellett volna levágni.
És ide tettem volna?
Benyomulhattam volna a közepéig.
Kíváncsian várom, mit játszol Cho ellen.
A játszma végén erősebb vagy.
Gratulálok, Lee!
Nam a végén összeomlott.
Na, látod! Nem én vagyok gyenge. Chang-ho erős.
Biztos a jonhi-dongi feng shui miatt.
LEE CHANG-HO
KIHÍVÓ
Istenem!
Hoppá!
Egy mester-tanítvány parti.
Ez gyors volt.
Megküzdött érte. Mit tehetnék?
Na és ha Chang-ho megver?
Ugyan!
Majd talán tíz év múlva.
VÁROSHÁZA
MEGNYERTE A SHIBEI KUPÁT EGYESÍTI A VILÁGOT
CHO HOON-HYUN SEO GEON-WOO ELLEN
Cho mester haengmája gyenge,
ha a játék közepén támadják.
Nem figyel eléggé, amikor az alakzat terjeszkedik.
Kész a vacsora, mester.
Oké.
Á, itt van a könyv.
Mondj már neki néhány buzdító szót!
Mégis csak a tanára vagy.
Hogy érted?
Tudtál aludni? Hogy érzed magad?
Jól vagyok, nénikém.
Ne aggódj túlzottan a végeredmény miatt!
Csak játszd a játékod!
Igen, mester.
- Nem ők azok? - Itt vannak.
1990. FEBRUÁR 2.
- Fotózd le! - Együtt jöttek?
- Cho úr! - Ez egy példátlan játszma.
Hogy érzi magát?
A tigriskölyök…
Jézusom, hogy elrohant!
Ügyes légy!
Jó.
Válasszunk követ!
Fekete, Lee Chang-ho, fehér, Cho Hoon-hyun.
Kezdjük!
29. CHOEGOWI KUPA CÍMMÉRKŐZÉS, UTOLSÓ FORDULÓ
A 9 DANOS CHO HOON-HYUN A 4 DANOS LEE CHANG-HO ELLEN
VISSZASZÁMLÁLÁS
Na, nézzük!
- Hányadik lépésnél járunk? - Pillanat!
- Hogy állnak? - Most kaptam meg. Még én sem tudom.
- Mondja már! - Később.
Később elmondom, rendben? Jesszus!
Micsoda zsivaj!
Hűha, Cho erősen bekezdett.
Látjátok? Már az elején rákapcsolt.
Elég kegyetlen a saját ifjú tanítványával szemben.
Jesszus, ez tényleg brutális!
FELHASZNÁLT IDŐ
LEE CHANG-HO 2 ÓRA 10 PERC CHO HOON-HYUN 50 PERC
Az ebédszünet után folytatjuk.
Vagy mégis azt kellett volna?
Egy boshi, és még kettő.
Fel kellett volna adnom egy pontot?
Mikor érkezett, dédbácsikám?
Az első busszal.
Értem.
Chang-ho, úgy néz ki, ma nem vagy elemedben.
Ellenem egész könyörtelen voltál.
Biztos kíméli a mesterét.
Kérje meg Cho urat, hogy kímélje meg Chang-hót,
kicsit vegyen vissza!
Még mit nem. A játszma az játszma.
Ez egy…
Jó, itt az ebéd.
Óvatosan! Forró. Nagyon forró.
Jaj!
Chang-ho bácsikám ma sok apró hibát vét.
Mi sem tudjuk tartani vele a lépést, egy gyerek hogy tudná?
Ráadásul a tanára, akire felnéz.
FELHASZNÁLT IDŐ
LEE CHANG-HO 3 ÓRA 51 PERC CHO HOON-HYUN 1 ÓRA 43 PERC
Amint elveszted a hidegvéred, vesztettél.
Gondolj valami ismerős, kellemes dologra,
aminek a puszta gondolata is megnyugtat!
FELHASZNÁLT IDŐ
LEE CHANG-HO 3 ÓRA 53 PERC CHO HOON-HYUN 2 ÓRA 58 PERC
Cho mester!
Egy,
kettő,
három,
négy,
öt,
hat,
hét,
nyolc,
kilenc,
tíz.
LEE CHANG-HO 4 ÓRA 50 PERC CHO HOON-HYUN 5 ÓRA
Cho mesternek még két visszaszámlálása maradt.
Nem tudom, majd a végén kiderül.
Szerintem
épp egy hatalomátvételt látunk.
Hatalomátvételt?
Komolyan?
Menjünk oda, hogy jobban lássuk!
Gyerünk, gyorsan!
Siessünk!
Vagy ne ezt?
A fekete nyert fél ponttal
a 271. lépésnél.
Mondom: fekete! A fekete!
Nem, Lee Chang-ho nyert.
Késő van. Már egy étterem sincs nyitva.
Cho!
Mit szól a tanítványához és a győzelméhez?
Cho úr, mi a véleménye?
Nem maradt mit tanítanom neki.
Most már meg tud állni a saját lábán.
Ön szerint mi volt ma a baj?
- Elnézést! - Cho úr!
Mivel dőlt el a meccs?
A Giseong kupán is találkozhatnak. Mi a terve, Cho mester?
Először is gratulálok. Mit érez most?
Sajnálom a tanáromat,
hogy rossz játékkal nyertem.
De sokáig tartott.
Hogy ment?
Ügyes voltál, Chang-ho.
Gratulálok!
Köszönöm szépen.
Ügyes vagy. Biztosan elfáradtál. Menj fel pihenni!
Jó.
Nagyapa,
láttad a mai meccsemet?
Tudod…
hogy mennyire akartam nyerni.
A saját játékommal.
SZENZÁCIÓ: FÉLPONTOS GYŐZELEM LEE CHANG-HO A LEGIFJABB BAJNOK
Ez a fiú…
Ide kellett volna tenni?
Szia!
Mester!
Az értékelés…
Igen, nézzük meg!
A LÉPÉSEK KIÉRTÉKELÉSE
Szép az idő. Átmegyünk a nappaliba?
Mi van, ha itt védekezek?
Az sem rossz,
de inkább ide tennék…
és terjeszkednék középen, mert a fekete elég erős.
És ha…
beteszem ide?
Nem, úgy nem néz ki jól az alakzat.
Inkább bevédhetnéd ezt az oldalt. Itt.
Vagy előbb betehetnéd ide, mellé.
Nem, szerintem ez nem rossz.
Itt lehetne csinálni egy atarit, aztán áttörni…
és mellé rakni.
Ne, ne oda, az rossz szájízt hagy maga után.
Eleget elemeztünk.
Mester!
Elnézést
a tegnapi meccsért.
Mi?
A tanárod vagyok játék közben?
Válaszolj! A tanárod vagyok?
Nem.
Az ellenfelem.
Semmin sem változtat, hogy nyertél.
Ne áltasd magad!
Egy profi minden napja győzelemből és vereségből áll.
Te arrogáns kis…
Mától nem nézzük át a meccseinket.
4. GISEONG KUPA CÍMMÉRKŐZÉS, UTOLSÓ FORDULÓ
CHO HOON-HYUN LEE CHANG-HO ELLEN
A 27. mester-tanítvány mérkőzés.
Ez egy eget rengető esemény a koreai go történetében.
Ilyen még soha, sehol nem volt.
Igen. Megvolt a Daewang, a Giseong,
a Paewang és a Choegowi kupa, most a Giwang kupa is.
A tanítvány és a mester öt egymást követő döntőben találkozott.
Ez Lee Chang-ho érdeme.
Nagyon gyorsan erősödik.
Cho mester sem hitte, hogy ilyen gyorsan fog fejlődni.
A legutóbbi játszmákon láttuk, hogy Cho sarokba szorult.
Cho kése híresen éles.
Egyből a gyenge pontra megy.
De nem úgy néz ki,
hogy Lee Chang-hóra hatással van.
Igen, Lee hagyja az ellenfelét szabadon játszani.
Aki, mire végez, rájön, hogy vesztett.
Ez lesújtóan hat az emberre.
Egy profi játékostól hallottam,
hogy fél Chóval kiállni, Lee Chang-hót viszont
nagy ívben kerüli ki.
Mint mindenki tudja, kettejüknek teljesen más a stílusa.
Cho gyors, míg Lee lassú.
Lee visszafogja magát, míg Cho támad.
De az előzményeket nézve
úgy tűnik, hogy szerepet cseréltek.
Most a 9 danos mester az, aki védekezésre kényszerül,
és a 6 danos Lee lendül támadásba.
Ezek szerint Cho nem igazán tud fordítani a játék menetén.
Igen, de a baj az, hogy Lee Chang-ho nem csak jól védekezik.
Tegnap alaposan elverte Chót.
Cho, a világ legjobbja, tehetetlen volt.
- Egy szóra, kérem! - Cho úr!
Cho úr!
Lee úr, először is gratulálok!
Elmondaná, milyen érzés?
Ön szerint hol dőlt el a játszma?
Már csak a Paewang kupa van hátra.
Ha Cho ott veszít, akkor idén nyeretlen marad.
Mit gondolnak, hogyan fog alakulni a következő meccs?
Lee Chang-ho valóban elemében van, de mégiscsak
Cho Hoon-hyunról, a go királyáról van szó. Nem fogja magát könnyen adni.
Ez így van.
Ha a 9 danos japán Fujisawát vesszük,
ő is a 60-as éveiben nyert bajnokságot.
Ugyan, ne hülyéskedjünk már!
Japánban nem volt Lee Chang-ho!
MEGNYERTE A SHIBEI KUPÁT EGYESÍTI A VILÁGOT
Lee Chang-ho paradigmaváltást hoz a góba.
A rajongók közt terjed a mondás, miszerint „a go az a játék, ahol egész nap küzdesz,
és a végén Lee Chang-ho nyer.”
FÉL PONTON MÚLT
„MÁR CSAK PAEWANG VAN HÁTRA, MESTER”
A 29. PAEWANG KUPA A CÍMMÉRKŐZÉS 4. FORDULÓJA
A 9 DANOS CHO HOON-HYUN A 6 DANOS LEE CHANG-HO ELLEN
Cho!
Egy zsebkendőt!
Cho mester!
Indulunk.
Rendben. Jó utat hazafelé!
Ez elviselhetetlen.
Mindkettőtöknek.
Fáj a hasad?
Rosszul érzem magam.
Sajnálom Cho mestert…
és a nénikémet.
Akkor…
inkább veszítenél?
Akkor adj bele mindent!
Mi mást tehetnél?
Hazajöttél.
A cipődet sem tudtad megkötni,
most meg úgy nézel ki, mint egy igazi profi.
Ideje…
a saját lábadra állnod.
Értelmetlen lenne maradnod
a tanítványomként, ha egyszer túlszárnyaltál.
Nem, még nem tartok ott. Még nagyon sok tanulnivalóm van.
Már nem tudok neked mit tanítani.
Előbb el kellett volna küldenem téged.
A győzelem és a vereség az életünk része, igen…
de egy házban lakni így…
hogy mindennap egymással küzdünk,
mindkettőnknek nehéz.
Sajnálom, mester.
Erre tanítottalak?
Egy profi feladata, hogy nyerjen, bárki is az ellenfél.
Sok mindent tanultam mostanság, hála neked.
Hogy én is bármikor veszíthetek.
Tudom, hogy rendben leszel, de ne lustulj el, csak mert elmész!
Rájöttem…
hogy egyetlen
rendes dicséretet sem kaptál tőlem.
Mint a tanárod…
mindig is büszke voltam rád.
Te voltál…
az én büszkeségem.
Csomagoltam egy kis kimcshit.
Chang-ho szereti.
Nagyon köszönjük.
Kész vagyunk.
Chang-ho,
gyere ide!
Látogass meg minket, és egyél rendesen!
Jó, nénikém.
Öltözz melegen, és gyere nyugodtan köretért, ha elfogy!
Mindent hálásan köszönünk!
- Ugyan, semmiség. - Vigyázzanak magukra!
Viszont! Jó utat!
Mester!
Mindent
hálásan köszönök.
Ne…
Cho mester kért, hogy ezt adjam oda.
LEE CHANG-HO 1,5 PONTTAL NYERT CHO HYEON-SIK ELLEN
A nagy Cho Hoon-hyun egy meccset sem nyert! Jézusom!
Felfalta a tigriskölyök, akit felnevelt.
Ez van.
- Attól még bosszantó. - Persze.
Az igazság az, hogy jobban keresünk, ha a játszmák szorosak.
Így nem sok jutalékot fogunk kapni.
Csökkentsd le a Chang-ho utáni kifizetést!
Egy,
kettő, három, négy, öt,
hat, hét, nyolc, kilenc, tíz.
Cho ideje lejárt, és veszített.
Ezzel a játszmát Nam nyerte.
A gyerekek?
- Még nem értek haza? - Nem.
Hogy ment a meccs?
Kikaptam.
Ha veszítesz, az egy dolog,
de ne válj szánalmassá!
Ne menekülj gyáván!
Egyszer sem nehezteltem rád vagy Chang-hóra, amíg itt volt,
de attól, hogy így kell látnom téged, gyűlölni akarom őt.
Miért vagy ilyen szánalmas?
Á, az ifjú bajnok. Rég láttalak!
Ettél már?
Ha nem, ebédelhetnénk együtt.
Nem, még nem vagyok éhes.
Biztosan tele van.
Jóllakott a sok bajnoki címmel. Még a mesterét is felfalta.
Nem falt fel semmit. Vigyázz a szádra!
Mit dühöngsz így?
Csak poén volt.
Joke.
Francba!
Jó lehet neked, Lee.
És még fotogén is vagy.
ISMÉT FELADTA, CHO HOON-HYUN VISSZAVONUL?
Még modell is lehetnél.
Mit szóltok egy nedzsangtang leveshez?
- Jó! - Oké.
- Ihatnánk is egyet. - Mit kéne tennem?
Én?
A helyemben mit tenne, Baek úr?
Veszítsek?
Hát… miért engem kérdezel?
Nekem azt tanították, hogy a profi feladata, hogy győzzön.
Még biztosan nem találkozott egy igazi mesterrel.
Te kis…
Azt hiszed, csak úgy lenézhetsz?
Csak vicceltem.
Én is csak vicceltem.
Mi?
Joke.
Menjünk, Lee!
A nagy Cho Hoon-hyun meg sem jelent?
Legalább játszhattál volna.
Tudod, hogy aggódik érted a feleséged?
Vagy Chang-ho?
Lehet, hogy nem mondja, de borzalmasan érezheti magát.
Mit csinálsz? Nem fogod bírni.
Hé, Cho!
Mi?
Berozsdásodott a késem.
Nincs esernyőd.
Hé, Cho!
LEE CHANG-HO PONTSZÁMÍTÁS NÉLKÜL NYERT CHO HOON-HYUN ELLEN
Bosszantana, ha egy ilyen apróság megtörne téged.
Mert te engem már legalább százszor hátba szúrtál.
Mindenkinek fáj, ha ütés éri.
Chang-hónak sem lehet könnyű.
Szegény gyerek szenved,
mert ilyen tanára lett.
Még mosolyogni sem tud, ha győz.
Még mindig a tanára vagy.
Kihívások elé kell állítanod, hogy fejlődhessen.
Fura egy dolog a go.
Egy követ lerakni
olyan egyszerűnek tűnik…
pedig piszok nehéz.
Azt hittem, végre elkezdtem érteni a játékot…
Ha ezen túljutsz, ott vár a győzelem.
A fájdalmas seb szivárog, varasodik, majd új hús nő rá.
Ki kell bírnod…
míg új lehetőség nem adódik.
Cho!
Ha elkezded kerülni az ellenfeled az asztalnál…
nem marad hová hátrálnod.
Szedd össze magad!
Ez a néma, görnyedt póz
egyáltalán nem áll jól.
A GO LÉNYEGE: VÁLASZRA LELNI OTT, AHOL NINCS VÁLASZ
SEGOE KENSAKU (CHO MESTERE)
A GO HARC ÖNMAGUNK ELLEN 1964. JÚLIUS, CHO HOON-HYUN
Tele vagyok. Ez finom volt.
Gratulálok a sima győzelemhez, Baek.
Ma nem is láttam Chót.
Ne gratulálj! Ez egy kellemetlen győzelem lesz.
Most lehetne kiállni ellene, és megsemmisíteni.
Nem fog eljönni. Túlságosan megijedt.
Á, Baek, megjöttél.
Na,
jó volt az ebéd?
EGY ÉVVEL KÉSŐBB
A 2. NŐI GUKSU KUPA DÖNTŐJE
Ó, mester!
Odanézzenek! Hadd segítsek!
Semmi gond. Majd én.
Mester,
a mai meccsen…
Persze hogy nyertem.
Minek kérdezel ilyet? Zavarba hozol.
Végig kell mennem a selejtezőn, mint valami kezdőnek.
Láttalak tegnap játszani.
Még mindig nem szeretsz harcolni.
Mert harc nélkül is nyerhetek.
Miért kockáztassak meg egy harcot?
Vagy csak kerülöd a harcot, mert félsz?
Dehogyis!
Mégis kinek a tanítványának néz?
Na ja, én meg egy erősebb játékost próbálok kioktatni.
Lee Chang-ho pontszámítás nélkül nyert, így megvédte a Daewang kupa bajnoki címét.
Ez sorozatban a 19. bajnoki címe, és ha megnyeri…
A lényeg, hogy Lee Chang-ho sorozatban hány bajnoki címet nyer, nem?
A Paewang kupát…
Nem muszáj nézned. Lee három-nullra fog nyerni.
Cho Hoon-hyun már a múlté.
Cho Hoon-hyun továbbjutott több selejtezőn és döntőn is,
hogy végül kihívhassa egykori tanítványát, Lee Chang-hót.
Lee Chang-ho…
- Á, megjött. - Helló!
- Kész vagyunk. - Jó.
- A mikrofonpróba megvolt? - Igen.
Hé, Cho!
Ne csináld, ha nem akarod!
Tényleg?
Mi?
Csak viccelek.
Nem vagyok ilyen szégyentelen. Már ideje volt.
Kezdjük!
Először is hadd gratuláljak!
A rajongók önt választották meg a tavalyi év legnépszerűbb gojátékosának.
Ez milyen érzés?
Ha ezt előre tudom, jóval előbb elkezdek veszíteni.
Mindenki utált, amíg sorban nyertem a meccseket.
Igen. A feljegyzett eredmények alapján csak tavaly 110 játszmát játszott le.
Gyakorlatilag háromnaponta egyet
az összes selejtezővel és döntővel együtt,
míg korábban címvédőként kellett az ellenfeleire várnia.
Nem volt könnyű.
De az feldobja a játszmát, ha az ember egy vereséggel
hatalmasat bukhat.
Tulajdonképpen élveztem.
Üdítő volt új játékosok ellen játszani.
Lee Chang-ho manapság akkora formában van, hogy már senki szerint nem hír, ha ő nyer.
Az utolsó kérdés pedig,
hogy mit üzen Leenek, a tanítványának és ellenfelének a döntőben?
Bár a tanítványom volt, a harc az harc.
Ha szembekerülök Chang-hóval,
mindent bele fogok adni.
Most rajtam a sor, hogy kihívjam, mint anno ő engem.
CHO HOON-HYUN VISSZATÉR
31. PAEWANG KUPA CÍMMÉRKŐZÉS, UTOLSÓ FORDULÓ
A 9 DANOS CHO HOON-HYUN A 7 DANOS LEE CHANG-HO ELLEN
Most megy a döntő, eddig mindketten kettőt nyertek.
Óvatos kezdésre számítottam,
de nagyon gyorsan haladnak.
A nyitás eddig ugyanaz, mint a negyedik meccsen volt.
Mintha meg lenne írva.
Kemény csata, egyikőjük sem hátrál.
Mintha hangosan bizonygatnák, hogy a játékuk nem tévedés.
Lee Chang-hót a „kalkulálás istenének” nevezik.
Cho nyerte az első két játszmát,
aztán elvesztett kettőt, amivel a szakadék szélére került.
A tanítvány-mester játszmák ebben a szellemben zajlottak,
és a játszmák megfordítása eggyé vált Lee Chang-ho nevével.
A nagy kihívás Cho előtt, hogy a végéig megőrizze a hidegvérét.
Cho máshova tett.
Ilyenkor itt szokás erősíteni,
ő viszont ide tette a követ.
Nem lett Cho játéka sokkal élesebb és pontosabb,
miután a padlóról talpra állt?
De, és ezzel ki is érdemelte a „harc istene” becenevet.
Innen nézve úgy tűnik, hogy Cho itt-ott kisebb csetepatékra törekszik.
Kíváncsi vagyok, Lee hogyan reagál.
Ne! Lee visszavág! Be akarja keríteni.
Ma nem akar kompromisszumot, ami elég szokatlan.
Cho elenged egy sanda mosolyt, mint aki nem számított erre.
Lee Chang-ho visszavág Cho Hoon-hyun támadássorozata ellen.
Cho középre támad.
Nem úgy tűnik, hogy Lee Chang-hónak aggódnia kell.
Ne! Lee Chang-ho közbevág.
Rá sem néznek a saját csoportjukra, csak a harcot figyelik.
Ha a játszmáról van szó, a mester és a tanítvány egy tapodtat sem enged.
Hátborzongató a csata.
Esküdt ellenségekként küzdenek.
Lee most hosszabb szünetet tart.
Valószínűleg több tízezer lehetséges lépéssorozatot vesz végig.
Ó, Lee Chang-ho előre nyomul.
Ez most fájhatott Cho mesternek.
Összességében a zászló
a fehérnek áll.
Mit gondol, Nam?
Cho itt-ott kisebb harcokat kezdeményez,
de Chang-ho falai túl vastagok.
Igen, úgy tűnik, hogy Lee most
három és fél-négy és fél ponttal vezet.
A játszma a végjátékhoz ért.
Ha ma Lee nyer, azzal megismétli mestere eredményét,
és egy éven belül megnyer minden kupát.
Lee Chang-ho, már közel a cél.
Hoppá, ellentámadásba kezd egy váratlan helyzetben.
Lehetséges lenne, hogy Cho itt akar köveket elfogni?
Az nem lesz könnyű
Lee Chang-ho ellen.
Jól megvédte.
Mégiscsak Lee Chang-hóról beszélünk.
Igen, kivédekezte, majd ráment az ellenfele életpontjaira.
Klasszikus Lee Chang-ho.
Hogyan tud majd fordítani ezen a védekezésbe kényszerült Cho?
Ebben a játszmában még egyszer sem volt övé a lépéselőny.
Miért lépett oda Cho? Van ennek bármi értelme?
Mi? Még jobban betámad?
Hú, ezt nem gondolta át.
Nincs a lépés mögött semmije.
Lee tényleg visszavonul?
Szerintem jobb lenne itt elkanyarodni, és szerezni egy pontot.
De mi történt?
Van még más is Cho lépése mögött?
Elnézést. Mit nem vettem észre? Mi az eget akarhat ezzel a lépéssel?
Az életpontok nagyon érzékenyek.
Ha egy ilyen ponton egyszer eltalálnak, nem tudsz megmozdulni, csak zihálni.
Ahogy a táblán egyre több kő elegyedik,
úgy nő az életpontok száma is.
Az én életpontom egyben
az ellenfelemé is.
- Várjunk csak! - Igen?
Látom már. Zseniális!
Fekete itt hátrál. Fehér kap egy atarit.
Fekete összezár. Fehér kénytelen itt terjeszkedni.
A végén pedig fekete elkerülhetetlenül előnybe kerül.
Kitűnő győzelmi kísérlet Cho részéről.
A mester végre gúzsba köti a tanítványt?
Ha ez beválik, Cho azzal megfordíthatja a játszmát.
A góhoz két ember kell.
Egyetlen géniusz egyedül nem elég egy jó gojátszmához.
Ez a meccs történelmet ír.
Lee Chang-ho balra kanyarodik, de Cho határozottan útját állja.
Megrezzent a kőszobor arca!
Hát Lee Chang-ho is ember.
Hogy?
Lee Chang-ho feladta.
Cho Hoon-hyun győzött.
Lee Chang-ho elől a mestere happol el egy kupagyőzelmet.
Cho Hoon-hyun ezzel 15 vereség után újra talpra áll,
és végre túllép egy nagy akadályon, ami maga Lee Chang-ho.
Cho megnyeri a Paewang kupát, és véget vet nyeretlenségi sorozatának.
Emberek!
A Király visszatért!
GYŐZTES
A 29. PAEWANG KUPA GYŐZTESE
Jó utat hazafelé!
Ó, tessék.
Itt a…
Fájt volna kidobni.
Még használható. Tessék.
TAXI
Vágás, belépés, kanyarodás,
atari, fedezés…
VÁLASZRA LELNI OTT, AHOL NINCS
A GO HARC ÖNMAGUNK ELLEN 1964. JÚLIUS, CHO HOON-HYUN
1998. NOVEMBER 16. 42. GUKSU KUPA
Fejezzük be a fotózást, és kezdjük el a sajtókonferenciát!
Az újságírókat megkérjük, hogy fáradjanak a kijelölt helyükre.
A Guksu bajnoki cím egybeforrt a nevével, ez most érzelmes pillanat lehet önnek.
Az ember elnyer egy címet, majd elveszíti. Ez így megy.
Igen, talán a korom miatt, de manapság
jobban foglalkoztat…
hogy a játszmáim jók legyenek, mint hogy címeket nyerjek.
Cho úr, mostanában nyerőszériában van.
Van valami titka?
Hát…
Azt mondják, a nap azelőtt ragyog a legfényesebben, hogy lenyugodna.
Feltételezem, hamarosan véget ér.
Ön hogy gondolja, Lee úr?
Mióta abbahagyta a dohányzást,
már nem hibázik a befejező szakaszban.
A cigaretta lehet a titok.
Köszönöm!
Elárulják nekünk, hogyan állnak a holnapi meccs elé?
Chang-ho megízlelte, milyen megfordítani egy meccset,
ezért engedhette át az első fordulót.
De ha már így állunk, a holnapi meccsből leckét csinálok.
Azt hiszem, egy lecke elég volt.
Szerintem sokan Cho mester győzelméért szorítanak,
de nem áll szándékomban csak úgy feladni
a nehezen megszerzett bajnoki címet.
Chang-ho, már megint te?
Igen, mester.
Ez van.
Ilyenek a meccsek.
MUSHIM: A SZÍV KIÜRÍTÉSE
SZONG-EI: CSELEKVÉS TISZTA SZÍVBŐL
1998. NOVEMBER 17-ÉN CHO HOON-HYUN ÖT ÉV UTÁN
VISSZAVESZI A GUKSU BAJNOKI CÍMET LEE CHANG-HÓTÓL.
AZNAP LEHULL AZ ELSŐ HÓ.
LEE CHANG-HO MESTERÉT KÖVETVE 15 ÉVIG VOLT A NEMZETKÖZI GO KIRÁLYA,
ÉS MÁIG MINDEN IDŐK LEGJOBBJAKÉNT TARTJÁK SZÁMON.
MESTER ÉS TANÍTVÁNYA
MA IS PROFI JÁTÉKOSOK.
A feliratot fordította: Hornyák Levente